CELEX: 32019R2075
Language: sk
Date: 2019-11-29 00:00:00
Title: Nariadenie Komisie (EÚ) 2019/2075 z 29. novembra 2019, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodné účtovné štandardy 1, 8, 34, 37 a 38, medzinárodné štandardy finančného výkazníctva 2, 3 a 6, interpretácie 12, 19, 20 a 22 Výboru pre interpretácie medzinárodného finančného výkazníctva a interpretácia 32 Stáleho interpretačného výboru (Text s významom pre EHP)

6.12.2019   
               
               
                  SK
               
               
                  Úradný vestník Európskej únie
               
               
                  L 316/10
               
            
         NARIADENIE KOMISIE (EÚ) 2019/2075
         z 29. novembra 2019,
         ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodné účtovné štandardy 1, 8, 34, 37 a 38, medzinárodné štandardy finančného výkazníctva 2, 3 a 6, interpretácie 12, 19, 20 a 22 Výboru pre interpretácie medzinárodného finančného výkazníctva a interpretácia 32 Stáleho interpretačného výboru
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
         keďže:
         
                     (1)
                  
                  
                     Nariadením Komisie (ES) č. 1126/2008 (2) boli prijaté určité medzinárodné štandardy a interpretácie, ktoré existovali k 15. októbru 2008.
                  
               
                     (2)
                  
                  
                     Dňa 29. marca 2018 vydala Rada pre medzinárodné účtovné štandardy zmeny odkazov v koncepčnom rámci v medzinárodných štandardoch finančného výkazníctva. Cieľom zmien je aktualizovať existujúce odkazy vo viacerých štandardoch a interpretáciách k predchádzajúcim rámcom s odkazmi na revidovaný koncepčný rámec.
                  
               
                     (3)
                  
                  
                     Konzultácie s Európskou poradnou skupinou pre finančné výkazníctvo potvrdzujú, že zmeny medzinárodných účtovných štandardov (IAS) 1 Prezentácia účtovnej závierky, IAS 8 Účtovná politika, zmeny v účtovných odhadoch a chyby, IAS 34 Finančné vykazovanie v priebehu účtovného roka, IAS 37 Rezervy, podmienené záväzky a podmienené aktíva a IAS 38 Nehmotný majetok a medzinárodného štandardu finančného výkazníctva (IFRS) 2 Platby na základe podielov, IFRS 3 Podnikové kombinácie a IFRS 6 Prieskum a vyhodnocovanie nerastných zdrojov a interpretácií Výboru pre interpretácie medzinárodného finančného výkazníctva (IFRIC) 12 Zmluvy o licenciách na poskytovanie služieb, IFRIC 19 Zánik finančných záväzkov s nástrojmi vlastného imania, IFRIC 20 Náklady na odstraňovanie skrývky v produkčnej fáze povrchovej ťažby a IFRIC 22 Transakcie v cudzej mene a protihodnota vo forme preddavku a interpretácie 32 Stáleho interpretačného výboru (SIC) Nehmotný majetok – náklady na webovú lokalitu spĺňajú kritériá na prijatie stanovené v článku 3 ods. 2 nariadenia (ES) č. 1606/2002.
                  
               
                     (4)
                  
                  
                     Nariadenie (ES) č. 1126/2008 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre účtovné predpisy,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1126/2008 sa mení takto:
            
                        a)
                     
                     
                        medzinárodný účtovný štandard (IAS) 1 Prezentácia účtovnej závierky sa mení tak, ako sa uvádza v prílohe k tomuto nariadeniu;
                     
                  
                        b)
                     
                     
                        štandard IAS 8 Účtovná politika, zmeny v účtovných odhadoch a chyby sa mení tak, ako sa uvádza v prílohe k tomuto nariadeniu;
                     
                  
                        c)
                     
                     
                        štandard IAS 34 Finančné vykazovanie v priebehu účtovného roka sa mení tak, ako sa uvádza v prílohe k tomuto nariadeniu;
                     
                  
                        d)
                     
                     
                        štandard IAS 37 Rezervy, podmienené záväzky a podmienené aktíva sa mení tak, ako sa uvádza v prílohe k tomuto nariadeniu;
                     
                  
                        e)
                     
                     
                        štandard IAS 38 Nehmotný majetok sa mení tak, ako sa uvádza v prílohe k tomuto nariadeniu;
                     
                  
                        f)
                     
                     
                        medzinárodný štandard finančného výkazníctva (IFRS) 2 Platby na základe podielov sa mení tak, ako sa uvádza v prílohe k tomuto nariadeniu;
                     
                  
                        g)
                     
                     
                        štandard IFRS 3 Podnikové kombinácie sa mení tak, ako sa uvádza v prílohe k tomuto nariadeniu;
                     
                  
                        h)
                     
                     
                        štandard IFRS 6 Prieskum a vyhodnocovanie nerastných zdrojov sa mení tak, ako sa uvádza v prílohe k tomuto nariadeniu;
                     
                  
                        i)
                     
                     
                        interpretácia 12 Výboru pre interpretácie medzinárodných štandardov finančného výkazníctva (IFRIC 12) Zmluvy o licenciách na poskytovanie služieb sa mení tak, ako sa uvádza v prílohe k tomuto nariadeniu;
                     
                  
                        j)
                     
                     
                        interpretácia IFRIC 19 Zánik finančných záväzkov s nástrojmi vlastného imania sa mení tak, ako sa uvádza v prílohe k tomuto nariadeniu;
                     
                  
                        k)
                     
                     
                        interpretácia IFRIC 20 Náklady na odstraňovanie skrývky v produkčnej fáze povrchovej ťažby sa mení tak, ako sa uvádza v prílohe k tomuto nariadeniu;
                     
                  
                        l)
                     
                     
                        interpretácia IFRIC 22 Transakcie v cudzej mene a protihodnota vo forme preddavku sa mení tak, ako sa uvádza v prílohe k tomuto nariadeniu;
                     
                  
                        m)
                     
                     
                        interpretácia 32 Stáleho interpretačného výboru (SIC-32) Nehmotný majetok – náklady na webovú lokalitu sa mení tak, ako sa uvádza v prílohe k tomuto nariadeniu.
                     
                  
         
            Článok 2
            Každá spoločnosť začne uplatňovať zmeny uvedené v článku 1 najneskôr od dátumu začiatku svojho prvého účtovného obdobia, ktoré sa začína 1. januára 2020 alebo neskôr.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2019
            
               
                  Za Komisiu
               
               
                  Predseda
               
               Jean-Claude JUNCKER
            
         
         
            (1)  Ú. v. ES L 243, 11.9.2002, s. 1.
         
            (2)  Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008, s. 1).
      
      
         
            PRÍLOHA
            
               Zmeny týkajúce sa odkazov na koncepčný rámec v štandardoch IFRS
            
            Zmeny štandardov IFRS
            
               Zmeny IFRS 2 Platby na základe podielov
               
            
            Dopĺňa sa odsek 63E.
            Dátum nadobudnutia účinnosti
            ...
            
                        63E
                     
                     
                        Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa mení poznámka pod čiarou k definícii nástroja vlastného imania v dodatku A. Účtovná jednotka uplatňuje túto zmenu na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmenu na IFRS 2 spätne na základe prechodných ustanovení v odsekoch 53 až 59 tohto štandardu v súlade s IAS 8 Účtovná politika, zmeny v účtovných odhadoch a chyby Ak však účtovná jednotka určí, že retrospektívne uplatňovanie by bolo nevykonateľné, alebo by zahŕňalo neprimerané náklady či úsilie, uplatňuje zmenu IFRS 2 odkazom na odseky 23 až 28, 50 až 53 a 54F štandardu IAS 8.
                     
                  V dodatku A sa mení poznámka pod čiarou k definícii nástroja vlastného imania.
            
                        *
                     
                     
                        V Koncepčnom rámci pre finančné výkazníctvo vydanom v roku 2018 sa záväzok vymedzuje ako súčasná povinnosť účtovnej jednotky previesť hospodárske zdroje v dôsledku minulých udalostí.
                     
                  
               Zmena IFRS 3 Podnikové kombinácie
               
            
            V odseku 11 sa vypúšťa poznámka pod čiarou pri slove „rámci“ a dopĺňa sa poznámka pod čiarou za slová „Koncepčnom rámci prípravy a prezentácie účtovnej závierky“. Odsek 11 nebol inak zmenený, bol však vložený v záujme zjednodušenia.
            
               Podmienky vykazovania
            
            
                        11.
                     
                     
                        Na to, aby identifikovateľný nadobudnutý majetok a prevzaté záväzky mohli byť vykázané ako súčasť uplatnenia metódy akvizície, musia k dátumu nadobudnutia zodpovedať definíciám majetku a záväzkov v Koncepčnom rámci
                           *
                           prípravy a prezentácie účtovnej závierky
                           
                              *
                           . Napríklad v prípade, keď nadobúdateľ očakáva vznik nákladov, ale nie je ich povinný v budúcnosti vynaložiť v súvislosti s uskutočnením svojho plánu ukončiť činnosť nadobúdaného subjektu alebo ukončiť niektoré zamestnanecké pomery alebo premiestniť zamestnancov nadobúdaného subjektu, tieto náklady nie sú k dátumu nadobudnutia záväzkami. Nadobúdateľ preto tieto náklady nevykazuje ako súčasť uplatnenia metódy akvizície. Nadobúdateľ namiesto toho vykazuje tieto náklady vo svojej účtovnej závierke po kombinácii v súlade s inými IFRS.
                     
                  
                        †
                     
                     
                        V prípade tohto štandardu sa od prijímateľov požaduje, aby uplatňovali definície majetku a záväzkov a podporné usmernenia v dokumente IASC Koncepčný rámec prípravy a prezentácie finančných výkazov, ktorý rada IASB prijala v roku 2001, a nie v dokumente Koncepčný rámec pre finančné výkazníctvo vydanom v roku 2018.
                     
                  
               Zmeny IFRS 6 Prieskum a vyhodnocovanie nerastných zdrojov
               
            
            Mení sa odsek 10, v odseku 10 sa vypúšťa poznámka pod čiarou týkajúca sa slov „Koncepčný rámec“ a dopĺňa sa odsek 26A.
            
               Zložky obstarávacej ceny majetku z prieskumu a vyhodnocovania
            
            ...
            
                        10.
                     
                     
                        Výdavky súvisiace s prípravou nerastných zdrojov sa nevykazujú ako majetok z prieskumu a vyhodnocovania. Koncepčný rámec pre finančné výkazníctvo a IAS 38 Nehmotný majetok poskytujú návod vykazovania majetku vznikajúceho z prípravy.
                        ...
                     
                  Dátum nadobudnutia účinnosti
            ...
            
                        26A
                     
                     
                        Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa mení odsek 10 Účtovná jednotka uplatňuje túto zmenu na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmenu na IFRS 6 spätne v súlade s IAS 8 Účtovná politika, zmeny v účtovných odhadoch a chyby. Ak však účtovná jednotka určí, že spätná aplikácia by bola nevykonateľná, alebo by zahŕňala neprimerané náklady či úsilie, uplatňuje zmenu na IFRS 6 odkazom na odseky 23 až 28, 50 až 53 a 54F štandardu IAS 8.
                     
                  
               Zmeny IAS 1 Prezentácia účtovnej závierky
               
            
            Menia sa odseky 7, 15, 19, 20, 23, 24, 28 a 89 a dopĺňa sa odsek 139S. Vypúšťajú sa štyri poznámky pod čiarou, a to v odseku 7 k „odseku 25“, v odseku 15 k druhej vete, v odseku 28 a v odseku 89 k slovám „koncepčného rámca“.
            Vymedzenie pojmov
            
                        7.
                     
                     
                        
                           Ďalej uvedené pojmy sa v tomto štandarde používajú v týchto významoch:
                        
                        ...
                        
                           Významný – vynechania alebo chybné uvedenia položiek sú významné, ak by mohli jednotlivo alebo spoločne ovplyvniť ekonomické rozhodnutia používateľov uskutočnené na základe účtovných závierok. Významnosť závisí od veľkosti a povahy vynechania alebo chybného vykázania posudzovaných v konkrétnych podmienkach. Určujúcim faktorom by mohla byť veľkosť alebo povaha položky alebo kombinácia oboch.
                        
                        Pri posudzovaní toho, či by vynechanie alebo chybné vykázanie položiek mohli mať vplyv na ekonomické rozhodnutia používateľov, a teda byť významné, je potrebné zvážiť charakteristické črty týchto používateľov. Predpokladá sa, že používatelia majú primerané znalosti o obchodných a ekonomických činnostiach a účtovníctve a sú ochotní študovať informácie s primeranou pozornosťou. Preto je pri posudzovaní potrebné vziať do úvahy primerané očakávanie, do akej miery by používatelia s takýmito atribútmi mohli byť ovplyvnení pri prijímaní ekonomických rozhodnutí.
                        ...
                     
                  
               Verná prezentácia a súlad s IFRS
            
            
                        15.
                     
                     
                        
                           Účtovná závierka musí verne prezentovať finančnú situáciu, finančnú výkonnosť a peňažné toky účtovnej jednotky. Pri vernej prezentácii sa musia vierohodne zobraziť účinky transakcií, iné udalosti a podmienky v súlade s definíciami a kritériami na vykazovanie majetku, záväzkov, výnosov a nákladov, ustanovenými v Koncepčnom rámci pre finančné výkazníctvo (koncepčný rámec). Predpokladá sa, že výsledkom uplatňovania IFRS s prípadným dodatočným zverejnením je účtovná závierka, ktorá podáva verný obraz.
                        
                        ...
                     
                  
                        19.
                     
                     
                        
                           Za veľmi výnimočných okolností, pri ktorých manažment dospeje k záveru, že súlad s požiadavkou v IFRS by bol natoľko zavádzajúci, že by bol v rozpore s cieľom účtovnej závierky ustanoveným v koncepčnom rámci, sa účtovná jednotka odchýli od danej požiadavky spôsobom ustanoveným v odseku 20, ak príslušný regulačný rámec požaduje alebo inak nezakazuje takéto odchýlenie.
                        
                     
                  
                        20.
                     
                     
                        
                           Ak sa účtovná jednotka odchýli od požiadavky IFRS, v súlade s článkom 19 zverejní:
                        
                        
                                    a)
                                 
                                 
                                    
                                       že manažment dospel k záveru, že účtovná závierka verne prezentuje finančnú situáciu podniku, finančnú výkonnosť a peňažné toky;
                                    
                                 
                              
                                    b)
                                 
                                 
                                    
                                       že splnila požiadavky príslušných IFRS, s výnimkou odchýlenia sa od určitej požiadavky s cieľom dosiahnuť vernú prezentáciu;
                                    
                                 
                              
                                    c)
                                 
                                 
                                    
                                       názov IFRS, od ktorého sa účtovná jednotka odchýlila, povahu odchýlenia, vrátane postupu, ktorý by sa požadoval v IFRS, dôvod, prečo by bol tento postup za daných okolností natoľko zavádzajúci, že by bol v rozpore s cieľom účtovnej závierky ustanoveným v koncepčnom rámci, a prijatý postup a
                                    
                                 
                              
                                    d)
                                 
                                 
                                    
                                       pre každé prezentované obdobie finančný vplyv odchýlenia na každú položku účtovnej závierky, ktorá by bola vykázaná v súlade s požiadavkou.
                                    
                                 
                              ...
                     
                  
                        23.
                     
                     
                        
                           Za veľmi výnimočných okolností, pri ktorých manažment dospeje k záveru, že súlad s požiadavkou IFRS by bol natoľko zavádzajúci, že by bol v rozpore s cieľom účtovnej závierky ustanoveným v koncepčnom rámci, ale príslušný regulačný rámec zakazuje odchýliť sa od tejto požiadavky, účtovná jednotka v čo najvyššej možnej miere obmedzí vnímané zavádzajúce aspekty tohto súladu tým, že zverejní:
                        
                        
                                    a)
                                 
                                 
                                    
                                       názov predmetného IFRS, povahu požiadavky a dôvod, prečo manažment dospel k záveru, že súlad s touto požiadavkou by bol za daných okolností natoľko zavádzajúci, až by bol v rozpore s cieľom účtovnej závierky ustanoveným v koncepčnom rámci a
                                    
                                 
                              
                                    b)
                                 
                                 
                                    
                                       pri každom prezentovanom období všetky úpravy jednotlivých položiek v účtovnej závierke, o ktorých manažment rozhodol, že by boli potrebné na dosiahnutie vernej prezentácie.
                                    
                                 
                              
                  
                        24.
                     
                     
                        Na účely odsekov 19 až 23 je informácia v rozpore s cieľom účtovnej závierky vtedy, keď verne neprezentuje transakcie, iné udalosti a podmienky, ktoré má buď za cieľ prezentovať, alebo by sa od nej mohlo primerane očakávať, že ich bude prezentovať, a v dôsledku toho by pravdepodobne mala vplyv na ekonomické rozhodnutia uskutočňované používateľmi účtovnej závierky. Pri posudzovaní toho, či by súlad s určitou požiadavkou IFRS bol natoľko zavádzajúci, až by bol v rozpore s cieľom účtovnej závierky ustanoveným v koncepčnom rámci, manažment zvažuje:
                        
                                    a)
                                 
                                 
                                    prečo nie je za daných okolností dosiahnutý cieľ účtovnej závierky a
                                 
                              
                                    b)
                                 
                                 
                                    ako sa situácia účtovnej jednotky líši od situácie iných účtovných jednotiek, ktoré dodržiavajú danú požiadavku. Ak iné účtovné jednotky za podobných okolností dodržiavajú danú požiadavku, existuje vyvrátiteľný predpoklad, že dodržanie tejto požiadavky účtovnou jednotkou by nebolo natoľko zavádzajúce, že by bolo v rozpore s cieľom účtovnej závierky ustanoveným v koncepčnom rámci.
                                 
                              ...
                     
                  
               Akruálny princíp účtovníctva
            
            ...
            
                        28.
                     
                     
                        Účtovná jednotka vykazuje pri uplatnení akruálneho princípu účtovníctva položky ako majetok, záväzky, vlastné imanie, výnosy a náklady (prvky účtovnej závierky) vtedy, keď vyhovujú definíciám a kritériám vykazovania týchto zložiek v koncepčnom rámci.
                        ...
                     
                  
               Zisk alebo strata za obdobie
            
            ...
            
                        89.
                     
                     
                        Niektoré IFRS konkretizujú okolnosti, kedy účtovná jednotka určité položky vykazuje mimo zisku alebo straty v bežnom období. V IAS 8 sa konkretizujú dve takéto okolnosti: oprava chýb a vplyv zmien účtovných politík. V ďalších IFRS sa požadujú alebo povoľujú zložky ostatných súčastí komplexného výsledku, ktoré vyhovujú definícii výnosov alebo nákladov koncepčného rámca, ale zvyčajne sú vylúčené zo zisku alebo straty (pozri odsek 7).
                        ...
                     
                  Prechodné ustanovenia a dátum nadobudnutia účinnosti
            ...
            
                        139S
                     
                     
                        Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa menia odseky 7, 15, 19, 20, 23, 24, 28 a 89. Účtovná jednotka uplatňuje tieto zmeny na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmeny na IAS 1 retrospektívne v súlade s IAS 8 Účtovná politika, zmeny v účtovných odhadoch a chyby. Ak však účtovná jednotka určí, že retrospektívne uplatňovanie by bolo nevykonateľné, alebo by zahŕňalo neprimerané náklady či úsilie, uplatňuje zmenu na IAS 1 odkazom na odseky 23 až 28, 50 až 53 a 54F štandardu IAS 8.
                     
                  
               Zmeny IAS 8 Účtovné politiky, zmeny v účtovných odhadoch a chyby
               
            
            Mení sa odsek 6 a odsek 11 písm. b). V odseku 6 a odseku 11 písm. b) sa vypúšťajú poznámky pod čiarou k „odseku 25“ a dopĺňa sa nová poznámka pod čiarou k odseku 11 písm. b). Mení sa nadpis pred odsekom 54 a dopĺňajú sa odseky 54F a 54G.
            Definície
            ...
            
                        6.
                     
                     
                        Pri posudzovaní toho, či by vynechanie alebo chybné vykázanie položiek mohli ovplyvniť ekonomické rozhodnutia používateľov, a možno ho teda považovať významné, je potrebné zvážiť charakteristické črty týchto používateľov. Predpokladá sa, že používatelia majú primerané znalosti o obchodných a ekonomických činnostiach a účtovníctve a sú ochotní preštudovať si predložené informácie s primeranou svedomitosťou. Pri tomto posudzovaní je preto treba zohľadniť, do akej možno primerane očakávať ovplyvnenie ekonomických rozhodnutí takto definovaných používateľov.
                        ...
                     
                  
               Výber a uplatňovanie účtovnej politiky
            
            ...
            
                        11.
                     
                     
                        
                           Pri posúdení opísanom v odseku 10 musí manažment prihliadať na tieto zdroje a zvažovať ich použiteľnosť, a to v zostupnom poradí:
                        
                        
                                    a)
                                 
                                 
                                    
                                       požiadavky v IFRS, ktoré sa zaoberajú podobnou alebo súvisiacou problematikou a
                                    
                                 
                              
                                    b)
                                 
                                 
                                    
                                       definície, kritériá vykazovania a koncepcie oceňovania majetku, záväzkov, výnosov a nákladov, ako sú uvedené v Koncepčnom rámci pre finančné výkazníctvo (koncepčný rámec).
                                    
                                 
                              
                  
                        †
                     
                     
                        V odseku 54G sa vysvetľuje, ako sa táto požiadavka zmení pre zostatky na účtoch pri cenovej regulácii.
                        ...
                     
                  Dátum nadobudnutia účinnosti a prechodné ustanovenia
            ...
            
                        54F
                     
                     
                        Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa mení odsek 6 a odsek 11 písm. b). Účtovná jednotka uplatňuje tieto zmeny na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmeny na odsek 6 a odsek 11 písm. b) spätne v súlade s týmto štandardom. Ak však účtovná jednotka určí, že spätná aplikácia by bola nevykonateľná, alebo by zahŕňala neprimerané náklady či úsilie, uplatňuje zmenu na odsek 6 a odsek 11 písm. b) odkazom na odseky 23 až 28 tohto štandardu. Ak by spätná aplikácia akejkoľvek zmeny v Zmenách týkajúcich sa odkazov na koncepčný rámec v štandardoch IFRS zahŕňala neprimerané výdavky či úsilie, účtovná jednotka pri uplatňovaní odsekov 23 až 28 tohto štandardu chápe každý odkaz s výnimkou poslednej vety odseku 27 ako „nevykonateľný“, pretože „zahŕňa neprimerané výdavky či úsilie“ a akýkoľvek odkaz na „vykonateľný“ ako „možný bez neprimeraných nákladov či úsilia“.
                     
                  
                        54G
                     
                     
                        Ak účtovná jednotka neuplatňuje IFRS 14 Časové rozlíšenie pri cenovej regulácii, účtovná jednotka pri uplatňovaní odseku 11 písm. b) na zostatky na účtoch pri cenovej regulácii naďalej odkazuje na definície, kritériá vykazovania a koncepcie oceňovania v Koncepčnom rámci prípravy a prezentácie finančných výkazov* a nie v koncepčnom rámci, pričom zohľadňuje ich uplatniteľnosť. Zostatok na účte pri cenovej regulácii je zostatok každého výdavkového (príjmového) účtu, ktorý nie je vykázaný ako aktívum alebo záväzok v súlade s inými uplatniteľnými štandardmi IFRS, ale je zahrnutý alebo sa očakáva, že ho regulátor sadzieb zahrnie do určovania sadzby (sadzieb), ktoré možno účtovať zákazníkom. Regulátor sadzieb je oprávnený orgán, ktorý je zákonom alebo iným právnym predpisom poverený určovať sadzby alebo rozpätie sadzieb, ktoré sú pre účtovnú jednotku záväzné. Regulátor sadzieb môže byť tretia strana alebo spriaznená osoba účtovnej jednotky vrátane jej vlastnej správnej rady, ak je uvedený orgán podľa zákona alebo nariadenia povinný určovať sadzby jednak v záujme zákazníkov a jednak s cieľom zaistiť celkovú finančnú životaschopnosť účtovnej jednotky.
                     
                  
                        *
                     
                     
                        Odkaz sa týka dokumentu IASC Koncepčný rámec prípravy a prezentácie finančných výkazov, ktorý Rada prijala v roku 2001.
                     
                  
               Zmeny IAS 34 Finančné vykazovanie v priebehu účtovného roka
               
            
            Menia sa odseky 31 a 33 a dopĺňa sa odsek 58 V odseku 31 sa vypúšťa poznámka pod čiarou pri slovách „(koncepčný rámec)“.
            
               Rovnaká účtovná politika v priebehu roka
            
            ...
            
                        31.
                     
                     
                        Podľa Koncepčného rámca pre finančné výkazníctvo (koncepčný rámec) je vykazovanie proces zahrnutia položky, ktorá spĺňa definíciu jedného z prvkov účtovnej závierky, do výkazu o finančnej situácii alebo do výkazu(ov) finančnej výkonnosti. Definície aktív, záväzkov, výnosov a nákladov sú rozhodujúce pre vykazovanie, a to tak k ročnému dátumu vykazovania, ako aj k dátumom vykazovania v priebehu účtovného roka.
                        ...
                     
                  
                        33.
                     
                     
                        Základnou charakteristickou črtou príjmov (výnosov) a nákladov je, že súvisiace peňažné prílevy a odlevy aktív a záväzkov sa už uskutočnili. Ak sa tieto peňažné prílevy a odlevy aktív a záväzkov už uskutočnili, súvisiaci výnos a náklad sa vykážu; v opačnom prípade sa nevykážu. Koncepčný rámec nepovoľuje vykazovanie takých položiek v súvahe, ktoré nespĺňajú definíciu aktív alebo záväzkov.
                        ...
                     
                  Dátum nadobudnutia účinnosti
            ...
            
                        58.
                     
                     
                        Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa menia odseky 31 a 33. Účtovná jednotka uplatňuje tieto zmeny na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmeny na IAS 34 so spätnou platnosťou v súlade s IAS 8 Účtovná politika, zmeny v účtovných odhadoch a chyby. Ak však účtovná jednotka určí, že spätná aplikácia by bola nevykonateľná, alebo by zahŕňala neprimerané náklady či úsilie, uplatňuje zmenu na IAS 34 odkazom na odseky 43 až 45 tohto štandardu a na odseky 23 až 28, 50 až 53 a 54F štandardu IAS 8.
                     
                  
               Zmena IAS 37 Rezervy, podmienené záväzky a podmienené aktíva
               
            
            V odseku 10 sa dopĺňa poznámka pod čiarou k definícii záväzku.
            
                        *
                     
                     
                        Definícia záväzku v tomto štandarde nebola revidovaná v nadväznosti na revíziu definície záväzku v Koncepčnom rámci pre finančné výkazníctvo vydanom v roku 2018.
                     
                  
               Zmena IAS 38 Nehmotný majetok
               
            
            V odseku 8 sa dopĺňa poznámka pod čiarou k definícii majetku.
            
                        *
                     
                     
                        Definícia majetku v tomto štandarde nebola revidovaná v nadväznosti na revíziu definície majetku v Koncepčnom rámci pre finančné výkazníctvo vydanom v roku 2018.
                     
                  
               Zmena IFRIC 12 Zmluvy o licenciách na poskytovanie služieb
               
            
            V oddiele odkazy sa mení poznámka pod čiarou ku „Koncepčnému rámcu prípravy a prezentácie účtovnej závierky“.
            
                        *
                     
                     
                        Odkaz sa týka dokumentu IASC Koncepčný rámec prípravy a prezentácie finančných výkazov, ktorý Rada prijala v roku 2001 a ktorý nadobudol účinnosť pri vypracovaní interpretácie.
                     
                  
               Zmena IFRIC 19 Zánik finančných záväzkov s nástrojmi vlastného imania
               
            
            V oddiele odkazy sa mení poznámka pod čiarou ku „Koncepčnému rámcu prípravy a prezentácie účtovnej závierky“.
            
                        *
                     
                     
                        Odkaz sa týka dokumentu IASC Koncepčný rámec prípravy a prezentácie finančných výkazov, ktorý Rada prijala v roku 2001 a ktorý nadobudol účinnosť pri vypracovaní interpretácie.
                     
                  
               Zmena IFRIC 20 Náklady na odstraňovanie skrývky v produkčnej fáze povrchovej ťažby
               
            
            V oddiele odkazy sa dopĺňa poznámka pod čiarou ku „Koncepčnému rámcu pre finančné výkazníctvo“.
            
                        *
                     
                     
                        Odkaz sa týka Koncepčného rámca pre finančné výkazníctvo, ktorý bol vydaný v roku 2010 a nadobudol účinnosť pri vypracovaní interpretácie.
                     
                  
               Zmena IFRIC 22 Transakcie v cudzej mene a protihodnota vo forme preddavku
               
            
            V oddiele odkazy sa dopĺňa poznámka pod čiarou ku „Koncepčnému rámcu pre finančné výkazníctvo“.
            
                        *
                     
                     
                        Odkaz sa týka Koncepčného rámca pre finančné výkazníctvo, ktorý bol vydaný v roku 2010 a nadobudol účinnosť pri vypracovaní interpretácie.
                     
                  
               Zmeny SIC-32 Nehmotný majetok – náklady na webovú lokalitu
               
            
            Mení sa odsek 5 a v odseku 5 sa vypúšťa poznámka pod čiarou k slovám „koncepčného rámca“. Na konci oddielu sa pod nadpis „Dátum účinnosti“ dopĺňa nový odsek.
            Riešená problematika
            ...
            
                        5.
                     
                     
                        Táto interpretácia sa nevzťahuje na výdavky na nákup, vývoj a prevádzkovanie hardvéru (napríklad webové servery, dočasné servery, prevádzkové servery a pripojenie na internet) webovej lokality. Takéto výdavky sa účtujú v súlade s IAS 16. Navyše, ak účtovnej jednotke vzniknú výdavky na poskytovateľa internetových služieb, ktorý je hostiteľom webovej lokality účtovnej jednotky, tieto výdavky sa vykazujú ako náklady v čase prijatia daných služieb podľa IAS 1.88 a Koncepčného rámca pre finančné výkazníctvo.
                        ...
                     
                  Dátum nadobudnutia účinnosti
            ...
            Na základe Zmien týkajúcich sa odkazov na koncepčný rámec v štandardoch IFRS vydaných v roku 2018 sa mení odsek 5 Účtovná jednotka uplatňuje túto zmenu na ročné obdobia, ktoré sa začínajú 1. januára 2020 alebo neskôr. Skoršie uplatňovanie je povolené, ak účtovná jednotka súčasne uplatňuje aj všetky ostatné zmeny zavedené v rámci Zmien týkajúcich sa odkazov na koncepčný rámec v štandardoch IFRS. Účtovná jednotka uplatňuje zmenu na interpretáciu SIC-32 so spätnou platnosťou v súlade s IAS 8 Účtovná politika, zmeny v účtovných odhadoch a chyby. Ak však účtovná jednotka určí, že spätná aplikácia by bola nevykonateľná, alebo by zahŕňala neprimerané náklady či úsilie, uplatňuje zmenu na interpretáciu SIC-32 odkazom na odseky 23 až 28, 50 až 53 a 54F štandardu IAS 8.